Нобэ
Радиом и дунейпсо махуэщ
Саха Республикэм щагъэлъапIэ я анэдэлъхубзэм и махуэр.
1924 гъэм Ставрополь крайр къызэрагъэпэщащ.
1945 гъэм советыдзэхэм хуит къащIыжащ Венгрием и къалащхьэ Будапешт. Абы папщIэ екIуэкIа зауэхэм хэкIуэдат совет сэлэт мин 80, уIэгъэ хъуахэм я бжыгъэр мин 200-м щIигъурт.
1929 гъэм инджылыз микробиолог Флеминг Александр пенициллин хущхъуэр зэхилъхьащ.
Урыс тхакIуэшхуэ Крылов Иван къызэралъхурэ илъэс 245-рэ ирокъу.
Кавказ тхыдэдж, адыгэхэм куэдрэ ятетхыхьа, жылагъуэ лэжьакIуэ Щербинэ Фёдор къызэралъхурэ илъэси 165-рэ ирокъу.
УэрэджыIакIуэ цIэрыIуэ,Урысейм и цIыхубэ артист Шаляпин Фёдор къызэралъхурэ илъэси 141-рэ ирокъу.
Режиссёр, УФ-м щIыхь зиIэ и артист Кукэнэ Мурат и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэм хуабэр градуси 2 — 3, жэщым щIыIэр градуси 3 — 1 щыхъунущ.
